ज़ीरो (2018 फ़िल्म)
ज़ीरो 2018 में बनी हिन्दी रोमांटिक फिल्म है, जिसका लेखन हिमांशु शर्मा ने और निर्देशन आनंद राय ने किया है। इसका निर्माण कलर्स येलो प्रॉडक्शन और रेड चिलीज़ एंटरटेनमेंट ने मिल कर किया है। इस फिल्म में शाहरुख खान, कैटरीना कैफ और अनुष्का शर्मा मुख्य किरदार में हैं। इन तीनों कलाकारों की ये एक साथ दूसरी फिल्म है, इससे पहले इन्हें एक साथ 2012 में बनी जब तक है जान फिल्म में एक साथ देखा गया था।